ALT ผนึกภาครัฐ-เอกชน ลงนามโครงการนำสายสื่อสารลงใต้ดิน
ALT ผนึกภาครัฐ-เอกชน ลงนามโครงการนำสายสื่อสารลงใต้ดิน ระยะทาง 30.4 กม.
16 ธ.ค. 2559

บริษัท เอแอลที เทเลคอม จำกัด (มหาชน) หรือ ALT ระบุว่า บริษัทเข้าร่วมลงนามในบันทึกข้อตกลงโครงการนำสายสื่อสารลงใต้ดินบนเส้นทางถนนพหลโยธิน ถนนพญาไท และถนนประดิพัทธ์ ในวันที่ 14 ธันวาคม 25559 โดยโครงการดังกล่าวเป็นความร่วมมือระหว่าง 5 หน่วยงานกับ 6 ผู้ประกอบการโทรคมนาคมภาคเอกชน (กลุ่มผู้ประกอบการฯ)
โดยกลุ่มผู้ประกอบการฯ จะร่วมกันย้ายสายสื่อสารที่พาดอยู่บนเสาไฟฟ้าลงในท่อใต้ดิน โดยขออนุญาตใช้ท่อร้อยสายใต้ดินของการของการไฟฟ้านครหลวงจากโครงการย้ายระบบไฟฟ้าลงใต้ดิน บนเส้นทางถนนพหลโยธิน ถนนพญาไทและถนนประดิพัทธ์ รวมระยะท่อประมาณ 30.4 กิโลเมตร โดยโครงการจะใช้เวลาดำเนินการติดตั้งประมาณ 6 เดือน
ทั้งนี้จะมีการพิจารณาลงนามในสัญญาภายใน 60 วันนับจากวันลงนามในบันทึกข้อตกลงดังกล่าว ซึ่งบริษัทจะแจ้งความคืบหน้าต่อไป